Αθλητική Ποδοσφαιρική Ένωση Πελενδρίου

:*<span class="metadata">Για την ομάδα με έδρα την Κυπερούντα, διαβάστε: [[Αθλητική Ποδοσφαιρική Ένωση Πιτσιλιάς|ΑΠΕΠ Πιτσιλιάς]]</span>*

Η **Αθλητική Ποδοσφαιρική Ένωση Πελενδρίου** ή η **AΠΕΠ Πελενδρίου** (διαβάζεται «απέπ») είναι κυπριακό ποδοσφαιρικό σωματείο με έδρα το Πελένδρι της επαρχίας Λεμεσού. Χρώματα της ομάδας είναι το πράσινο και το άσπρο.

## Ιστορία
Η ΑΠΕΠ Πελενδρίου ιδρύθηκε το 1956. Έδρα της ποδοσφαιρικής ομάδας είναι το Κοινοτικό Στάδιο Πελενδρίου. Μέχρι το 1985 συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ).

### Περίοδος 1985-1989
Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η ΑΠΕΠ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Η Δ΄ κατηγορία τότε ήταν χωρισμένη σε τρεις ομίλους. Η ΑΠΕΠ εντάχθηκε στον όμιλο Λεμεσού-Πάφου. Στην πρώτη συμμετοχή της τερμάτισε στη δέκατη θέση. Την επόμενη περίοδο τερμάτισε στη δέκατη τρίτη θέση και υποβιβάστηκε.

Την περίοδο 1988-89 συμμετείχε και πάλι στη Δ΄ κατηγορία κατακτώντας την πρώτη θέση του ομίλου της. Συμμετείχε σε αγώνες μπαράζ με τις νικήτριες ομάδες των άλλων τριών ομίλων. Τερμάτισε στη δεύτερη θέση και προβιβάστηκε στη Γ΄ κατηγορία.




1Η Δ΄ κατηγορία ήταν χωρισμένη σε τρεις ομίλους. Η ΑΠΕΠ συμμετείχε στον όμιλο Λεμεσού-Πάφου.
2Η Δ΄ κατηγορία ήταν χωρισμένη σε τέσσερις ομίλους. Η ΑΠΕΠ συμμετείχε στον Γ΄ όμιλο.


### Δεκαετία 1990-1999
Στην πρώτη συμμετοχή της στο πρωτάθλημα Γ΄ κατηγορίας, την περίοδο 1989-90, κατέκτησε το πρωτάθλημα και προβιβάστηκε στη Β΄ κατηγορία. Την περίοδο 1990-91 τερμάτισε στην όγδοη θέση του πρωταθλήματος Β΄ κατηγορίας. Την περίοδο 1991-92 τερμάτισε στην τέταρτη θέση του πρωταθλήματος, ένα μόλις βαθμό πίσω από την τρίτη θέση που οδηγούσε σε αγώνες μπαράζ για άνοδο στην Α΄ κατηγορία και δύο βαθμούς πίσω από τη δεύτερη θέση που οδηγούσε απευθείας στην Α΄ κατηγορία. Στην ίδια θέση τερμάτισε και την επόμενη περίοδο.

Την περίοδο 1993-94 τερμάτισε στη δωδέκατη θέση και υποβιβάστηκε στη Γ΄ κατηγορία. Παρέμεινε στην κατηγορία αυτή για πέντε συνεχόμενες περιόδους έως την περίοδο 1998-99 που τερμάτισε στη δωδέκατη θέση και υποβιβάστηκε. 




### Δεκαετία 2000-2009
Την περίοδο 2000-01 τερμάτισε στη δωδέκατη θέση του πρωταθλήματος Δ΄ κατηγορίας και υποβιβάστηκε στα αγροτικά πρωταθλήματα. Το 2005 επανήλθε στη Δ΄ κατηγορία μέσω του πρωταθλήματος ένταξης. Παρέμεινε στη Δ΄ κατηγορία για τέσσερις συνεχόμενες περιόδους έως την περίοδο 2008-09 που τερμάτισε στη δέκατη τρίτη θέση και υποβιβάστηκε στα αγροτικά πρωταθλήματα. Από τότε συμμετέχει στις διοργανώσεις της ΕΠΟΛ.




### Δεκαετία 2020-
Το 2022 εξασφάλισε μέσα από το Πρωτάθλημα Ένταξης ΣΤΟΚ 2022 την άνοδο της στην Επίλεκτη κατηγορία ΣΤΟΚ 2022-23. Ωστόσο, μετά από απόφαση της Δικαστικής Επιτροπής της ΣΤΟΚ, ο αγώνας που έκρινε την άνοδο κατακυρώθηκε υπέρ του αντιπάλου της.

## Τίτλοι
* Πρωταθλήματα Γ΄ κατηγορίας (1): 1990
* Πρωταθλήματα Δ΄ κατηγορίας (1): 1989 (Γ΄ όμιλος)
*Πρωτάθλημα ένταξης (1): 1988 (περιφέρεια Λεμεσού/Πάφου)
*Πρωτάθλημα πρωταθλητριών ΣΤΟΚ (1): 2005
* Πρωταθλήματα Α΄ κατηγορίας ΕΠΟΛ (4): 1988, 2004, 2005, 2025
*Κύπελλο Α΄ κατηγορίας ΕΠΟΛ (4): 1982-83, 1987-88, 2003-04, 2018-19

## Ποδόσφαιρο σάλας
Την περίοδο 2013-14 η ΑΠΕΠ δημιούργησε ομάδα ποδοσφαίρου σάλας η οποία συμμετείχε στη Β΄ κατηγορία. Η ομάδα συμμετείχε μόνο για μια περίοδο στις διοργανώσεις της ΚΟΠ και στη συνέχεια διαλύθηκε.



## Παραπομπές


## Βιβλιογραφία
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

* Προφίλ στην ιστοσελίδα της Κυπριακής Ομοσπονδίας Ποδοσφαίρου
*

Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1956
Κατηγορία:Αθλητικοί σύλλογοι Επαρχίας Λεμεσού
Κατηγορία:Κυπριακές ομάδες ποδοσφαίρου σάλας
Κατηγορία:Πελένδρι